Irodalmi díjak
Szerző nélkül, rövid közlemény, Magyar Narancs: Politikai-kulturális hetilap, 24. sz., 6., 2013
Az ünnepi könyvhét alkalmából kiosztott Év Gyermekkönyve díjait Tasnádi István A kőmajmok háza [2013] című könyve, Kárpáti Tibor a Tatok-tatok című kötet [2013] illusztrátora és Szabó T. Anna a Szólít a szörny [2013] fordítója vehette át. Életműdíjat kapott Kányádi Sándor és Nógrádi Gábor a nemzetközi gyermekkönyvszövetség, az IBBY magyar szekciójától. A Szépírók Társasága díjazottjai: Szálinger Balázs: Köztársaság [2013] című verseskötete, Oravecz Imre: Kaliforniai fürj [2013] című regénye és Báthori Csaba: Ellenmérgek [2013] című esszékötete.